**НАЦРТ**

На основу члана 6. Закона о гробљима и погребној дјелатности („Службени гласник

Републике Српске“, број: 31/13) и члана 30. Статута општине Котор Варош („Службени гласник општине Котор Варош“, број: 3/14), Скупштина општине Котор Варош , на сједници, одржаној дана \_\_\_\_\_\_\_\_\_\_\_\_\_\_\_2014. године, донијела је

**О Д Л У К У**

**о гробљима и погребној дјелатности**

**I ОСНОВНЕ ОДРЕДБЕ**

Члан 1.

Овом одлуком уређују се услови о изградњи гробља, гробница и надгробних споменика и упису података на њима; начину управљања, уређивања и одржавања гробља; преносу посмртних остатака до гробља и са гробља, начину сахране и ископавању умрлих лица, начину сахране непознатих лица и сахрану ван гробља у употреби.

Члан 2.

Гробље, као комунални објекат којим управља јавно предузеће или који је јединица локалне самоуправе дала на управљање и одржавање привредним друштвима, вјерској

заједници или удружењу грађана ради обављања погребне дјелатности, власништво

је Општине Котор Варош. oсим гробаља вјерских заједница која су у њиховом власништву“

Гробљем, у смислу ове одлуке, сматра се земљиште које је одлуком Скупштине

општине одређено за сахрањивање умрлих, као и објекат и уређаји који се налазе на том

земљишту, а служе за сахрањивање, кориштење, уређење и управљање гробљем.

Као гробље у употреби сматра се земљиште из претходног става на коме се врши сахрањивање.

Као гробље изван употребе сматра се земљиште на којем је одлуком Скупштине општине утврђено да не постоји могућност укопа због просторних, санитарних и других услова.

Члан 3.

Гробље у употреби служи за сахрану лица која су умрла на подручју општине Котор Варош и лица која су на подручју општине имала посљедње пребивалиште (боравиште).

Право на сахрану на одређеном гробљу у употреби имају и лица која су за живота стекла право на сахрану у одређеном гробљу или гробници или су за живота исказали жељу о мјесту сахране, без обзира на подручје на којем је лице умрло или имало своје посљедње пребивалиште (боравиште).

На одређеном гробљу у употреби, могу се сахрањивати и остаци особе која је изразила такву жељу, односно умрли чија породица или лице које се стара о његовом покопу, то захтјева.

Члан 4.

Приликом сахране могу се вршити вјерски обреди у складу са прописима о правном положају вјерских заједница.

**II ИЗГРАДЊА ГРОБАЉА**

Члан 5.

Изградња нових и проширење постојећих гробаља врши се на мјестима која су за то одређена спроведбеним документима просторног уређења општине Котор Варош.

Поједина насеља на урбаном подручју општине Котор Варош могу имати у употреби једно или више гробаља, ако то захтјевају посебни разлози.

Када се утврди да на гробљу више нема могућности оснивања нових гробних мјеста, а не постоји могућност укопа у постојећа гробна мјеста, Скупштина општине доноси одлуку о затварању гробља.

Скупштина општине донијеће одлуку о стављању гробља ван употребе када више нема могућности укопа због просторних, санитарних и других услова.

Члан 6.

Нова гробља или проширење постојећих гробаља, граде се на погодном и довољно великом простору који је према амбијенту и конфигурацији терена одговарајући за те намјене, изван или на рубу насељеног мјеста, са обезбјеђеним приступом на јавне саобраћајнице.

Члан 7

Урбанистичком документацијом, за проширење постојећих и изградњу нових гробаља, мора се тачно одредити простор за сахрањивање, про стор за гробнице, костурнице и пратеће објекте.

Сва површина намјењена за сахрањивање мора бити подјељена на гробна поља, гробне редове и гробне парцеле.

Свака гробна парцела мора бити обиљежена.

Путеви између гробних поља не смију бити ужи од 1,5 м, а размак између гробова мора износити најмање 0,5 м.

Гробне парцеле могу бити једнодјелне, дводјелне, тродјелне и четвородјелне.

Члан 8.

У простору одређеном за изгадњу гробља није дозвољена изградња било каквих

објеката који нису везани за изградњу, кориштење, уређење и одржавање гробља,

управљање гробљем , за подизање надгробних споменика и за израду вијенаца.

Члан 9.

Гробље у употреби које се налази у градском насељу, у правилу треба имати мртвачницу гдје се преносе и чувају посмртни остаци до сахране.

Ако на гробљу није изграђена мртвачница, посмртни остаци могу се до сахране чувати у објектима који су намјењени за вршење вјерских обреда.

Члан 10.

Гробља морају имати посебан простор контејнер за одлагање отпада, вјенаца и слично, који се мора одржавати у уредном и чистом стању.

Члан 11.

Гробље мора бити ограђено чврстом оградом, чију врсту и димензије одређује орган управе надлежан за послове грађења.

Члан 12.

Приступни пут до гробља мора бити широк најмање 2 м и мора се одржавати у исправном стању.

**III УПРАВЉАЊЕ И ОДРЖАВАЊЕ ГРОБАЉА**

Члан 13.

Гробљима у употреби која се налазе на подручју општине Котор Варош управља комунално предузеће, вјерска заједница, привредно друштво или удружење грађана

регистровано за обављање погребне дјелатности (у даљем тексту: управа гробља).

Одлуку о преносу гробља на управљање и одржавање из претходног става доноси Скупштина општине.

Члан 14.

Управа гробља дужна је да:

- врши укоп посмртних остатака у складу са правом кориштења гробља;

- проводи поступак додјеле парцела за једно или више гробних мјеста;

- обавља све послове везане за сахрањивање посмртних остатака (припремање гробних мјеста, њихов пренос, спровођење церемоније сахрањивања, одржавање и уређивање гробља и др.);

- даје одобрење за постављање надгробних споменика и градњу гробница и одређује начин извођења радова;

- чува и одржава гробља;

- води катастар гробља и евиденцију о извршеним укопима;

- води евиденцију о додјељеним гробним мјестима.

Члан 15.

О одржавању гробних мјеста брину се власници у складу са правилима која прописује управа гробља.

Власник гробног мјеста дужан је да управи гробља плаћа годишњу накнаду за одржавање и уређење заједничких дијелова гробља.

Годишњу накнаду одређује управа гробља.

Члан 16.

Објектима за вршење вјерских обреда који се налазе на постојећим гробљима управљају и вјерске заједнице којима ти објекти припадају.

Члан 17.

Гробље се уређује и одржава у уредном стању, у складу са Програмом уређења гробља, распоредом гробних парцела, урбанистичким и санитарним прописима.

Програм уређења гробља доноси управа гробља.

Програм уређења гробља садржи нарочито:

- обим и врсту уређења,

- услове извођења радова на гробовима,

- услове постављања надгробних споменика и изградње гробница,

- начин извођења радова и држање грађевинског материјала на гробљу,

- вријеме у којем се могу изводити грађевински и услужни радови,

- обавезе извођача, односно наручиоца радова у погледу уређења мјеста послије прекида и завршетка радова,

- начин и рокове отклањања евентуалних оштећења приликом извођења радова,

- начин накнаде штете настале евентуалним оштећењима,

- одржавање радова на гробљу,

- износ накнаде за гробно мјесто,

- цјеновник услуга.

Члан 18.

Гробно мјесто продаје управа гробља на начин и под условима предвиђеним програмом из члана 17 ове Одлуке.

Обавезно је вођење евиденције о свакој продаји гробног мјеста.

Члан 19.

Радове у гробљу могу изводити предузетник или привредно друштво регистровано за ту врсту дјелатности у складу са Законом.

Извођење радова на гробљу (постављање споменика, изградња гробница

и слично) могу се вршити само по предходном одобрењу управе гробља.

Код извођење радова из предходног става, поред општих грађевинских прописа, извођач се мора придржавати и одредаба ове одлуке о реду и миру на гробљу, као и осталих услова које одреди управа гробља, у противном управа гробља може забранити

даљње извођење радова.

Члан 20.

Радови на уређењу гробља и гробница могу се вршити само у времену и у дане који су утврђени актом управе гробља.

Грађевински материјал може се држати на гробљу само за вријеме које је неопходно за вршење радова и то тако да се не чини штета другим гробовима или објектима.

Члан 21.

Ако приликом уређења гроба или гробница извођач оштети околне гробове или

гробнице, дужан је одмах, а најкасније у року од 30 дана о свом трошку оштећене гробове

или гробнице довести у првобитно стање.

Ако лице из предходног става у датом року не поправи штету, односно не доведе оштећени гроб или гробницу у првобитно стање, исти ће учинити управа гробља, а на

рачун лица које је штету причинило.

Члан 22.

Лице, односно лица која подижу споменик или њихови насљедници, могу уз предходну сагласност управе гробља уклонити споменик ради постављање другога.

Члан 23.

На гробљима се може садити само цвијеће.

Управа гробља дужна је уклањати са гробова дотрајале вјенце и увело цвијеће.

Клупе или столице не могу се постављати поред гробова и гробница изузев на слободном простору купљене гробнице, уз одобрење управе гробља.

**IV САХРАЊИВАЊЕ УМРЛИХ**

Члан 24.

Сахрана умрлих лица врши се само на гробљу у употреби.

Изузетно из става 1. овог члана, сахрана се може вршити изван гробља у случајевима када лице за свог живота то захтјева и ако за то остоје услови и посебни разлози, о чему одлучује општински орган надлежан за послове инспекције за санитарну заштиту уз предходно прибављено мишљење органа општине надлежног за послове здравства.

Члан 25

.

Сахрана умрлог лица може се вршитипослије истека рока од 24 сата послије наступања смрти.

Изузетно сахрана умрлог лица може сепо одобрењу надлежне здравствене службе извршити и прије истека рока из предходног става.

Члан 26.

Тијело умрлог превози се и сахрањује у затвореном дрвеном или металном сандуку или на други начин у складу са вјерским обичајима.

Није дозвољено формирање пјешачке поворке, односно ношење умрлог градским улицама.

Погребна поворка се формира на улазу у гобље које се налази на градском подручју.

Члан 27.

Превоз умрлог лица од мртвачнице до вјерског објекта, односно до гробља на градском подручју може се вршити само возилом које је регистровано за те намјене, а само изузетно другим погодним возилом по посебно прибављеном одобрењу инспекције за санитарну заштиту.

Члан 28.

Уколико смрт наступи од заразне болести, тијело умрлог мора се чувати и превозити у складу са одредбама Закона о заштити становништва од заразних болести.

Лица која умру од заразне болести не могу се излагати.

Члан 29.

На захтјев породице умрлог може се на дан сахране, без формирања погребне пјешачке поворке вршити превоз умрлог до вјерског објекта ради вршења вјерског обреда.

Члан 30.

Сахрана умрлог лица дужни су да обезбједе његови сродници, односно лица која су обавезна по закону да га издржавају или су преузели обавезу да обезбједе сахрану.

Ако не постоји лице из става 1. Овог члана, или ако лица која су дужна да изврше

сахрану то одбију, или нису у могућности да обезбједе сахрану, сахрану ће извршити

управа гробља.

Члан 31.

Трошкове сахране сноси лице које је према одговарајућим прописима било дужно

да умрлог за живота издржава, односно да се о њему стара.

Ако не постоји лице из предходногстава или оно није у могућности да обезбједи

трошкове сахрањивања, као и сахрањивање непознатих лица и лица слабог имовног

стања која немају родбину, трошкове сахране сноси општина.

Трошкове сахране из предходног става обухватају минималне трошкове опреме

(сандук, душек, јастук, покров и надгробни знак) и услуга (опремање умрлог, превоз,

ископ раке и закопавање).

**V ЕКСХУМАЦИЈЕ**

Члан 32.

Посмртни остаци се могу ископати из гроба ради преноса у друго мјесто на захтјев

родбине, жеље умрлог за вријеме живота уз поштовање постојећих санитарних прописа.

Трошкови ископавања и преношења посмртних остатака сносе лица по чијем је захтјеву одобрена ексхумације, а ако је то у општем интересу трошкове сноси општина.

Одобрење за ископавање даје орган надлежан за послове инспекције за санитарну

заштиту.

Ископавање посмртних остатака може се вршити у времену од 20 до 07 сати у

љетном, односно од 16 до 08 сати у зимском периоду.

Ископавање посмртних остатака не може се дозволити у времену од 01. јуна до 31.

августа у току године.

Ако је узрок смрти била заразна болест ископавање се не може вршити прије истека

рока од једне године.

**VI ЗАТВАРАЊЕ И ИЗМЈЕШТАЊЕ ГРОБЉА**

Члан 33.

Када се утврди да у гробљу или одређеном дијелу гробља нема више мјеста за сахрањивања, или када је то нужно из санитарних разлога, Скупштина општине

посебном одлуком ставиће то гробље ван употребе, односно затварању гробља.

Простор гробља стављен ван употребе или његов дио, може се користити у друге

намјене одређене документом просторног уређења општине, послије истека рока

обавезног почивања.

Рок обавезног почивања из предходног става износи најмање 100 година рачунајући од дана обављене посљедње сахране.

Члан 34.

На гробљу које је одлуком Скупштине општине стављен ван употребе (напуштено

гробље) не може се вршити сахрањивање ни изводити радови осим радова на одржавању

гробља и радова на изради и постављању споменика.

Члан 35.

По истеку рока из члана 33. ове одлуке гробље или дио гробља ван употребе може се

измјестити ради привођења простора намјени из члана 33. ове одлуке.

Скупштина општине доноси посебну одлуку о измјештању гробља или дијела гробља у складу са законом.

**VII ОДРЖАВАЊЕ РЕДА И МИРА НА ГРОБЉУ**

Члан 36.

О одржавању реда и мира на гробљу стара се управа гробља.

Управа гробља дужна је на улазу у гробље истакнути ограничење о радном времену и о времену у којем је гробље отворено за посјетиоце.

Члан 37.

На гробљу је забрањено:

- приступ дјеци испод 12 година без пратње одраслих особа,

- обављање било какве трговине осим у зато предвиђеном објекту,

- галамити или на други начин нарушавати мир на гробљу,

- доводити псе или друге животиње,

- ловити,

- напасати стоку,

- газити по гробовима и насадима, оштећивати гробове, надгробне споменике и знакове, клупе и остале објекте на гробљу,

- шарати по надгробним споменицима,

- оштећивати ограду гробља,

- возити моторна возила ако то није неопходно потребно(ради довожења грађевинског

материјала) о чему сагласност издаје управа гробља,

- бацање увелог цвијећа и вјенаца ван мјеста које је одређено за ту намјену.

**VIII ГРОБНА ЕВИДЕНЦИЈА**

Члан 38.

Управа гробља обавезна је да води евиденцију:

- освим умрлим лицима сахрањеним нагробљу саназнаком гробног мјеста,

- о лицима која су сахрањена о трошку општине,

- о ексхумираним лицима која су била сахрањена на гробљу па послије ексхумације пренесена на друго гробље,

- о резервисаним гробним мјестима.

Управа гробља се обавезује да, у року од једне године од доношења одлуке о преносу на управљање и одржавање гробља, успостави одговарајућу евиденцију (катастар) о свим грабљима којима управља на подручју општине.

**IX НАДЗОР**

Члан 39.

Инспекцијски надзор над спровођењем ове одлуке врши комунална полиција општине Котор Варош.

**X КАЗНЕНЕ ОДРЕДБЕ**

Члан 40.

Новчаном казном од 500 до 3000 КМ казниће се правно лице, уколико:

- не врши уређење и одржавање гробља сагласно програму уређења,

- уколико се не придржава програмом утврђеног цјеновника,

- уколико изда одобрење за постављање надгробних споменика супротно одредбама

ове одлуке,

- уколико врши укоп или ексхумацију посмртних остатака супротно одредбама ове одлуке,

- уколико не води уредно гробну евиденцију.

Новчаном казном од 100 до 1000 КМ казниће се и одговорно лице у правном лицу

за прекршаје из претходног става.

Члан 41.

Новчаном казном од 500 КМ до 2000 КМ казниће се за прекршај предузетник или правно лице извођач односно извршилац радова на гробљу који изводи радове супротно одобрењу управе гробља и супротно одредбама ове Одлуке и Програма

уређења гробља.

Новчаном казном од 50 КМ до 1000 КМ казниће се за прекршај физичко лице које

се не придржава реда на гробљу утврђеног програмом уређења и одржавања гробља.

**XI ЗАВРШНЕ ОДРЕДБЕ**

Члан 42.

Ступањем на снагу ове одлуке, престаје да важи Одлука о гробљима (“Службени гласник општине Котор Варош” број: 3/98).

Члан 43.

Ова одлука ступа на снагу осмог дана од дана објављивања у “Службеном гласнику

општине Котор Варош”.

**О б р а з л о ж е њ е**

 **уз О Д Л У К У о гробљима и погребној дјелатности**

**А. ПРАВНИ ОСНОВ**

 Правни основ за доношење Одлуке о гробљима и погребној дјелатности садржан је у одредбама члана 6. Закона о гробљима и погребној дјелатности (Службени гласник Републике Српске, број 31/13) и члана 30. Статута општине Котор Варош (Службени гласник општине Котор Варош, број 3/14).

 Чланом 6. Закона о гробљима и погребној дјелатности прописано је да Јединица локалне самоуправе доноси посебну одлуку којом ће детаљније прописати услове о:

 а) изградњи гробља, гробница и надгробних споменика и упису података на њима,

 б) начину управљања, уређивања и одржавања гробља,

 в) изградњи мртвачница и хладњача на гробљима,

 г) кремирању посмртних остатака,

 д) начину формирања цијене и продаји гробних мјеста и начину формирања и плаћања трошкова за одржавање гробља,

 ђ) преносу посмртних остатака до гробља и са гробља,

 е) начину сахране и ископавања умрлих лица,

 ж) временским размацима сахрањивања у попуњена гробна мјеста,

 з) начину сахране непознатих лица и

 и) сахрани ван гробља у употреби.

 Чланом 30. Статута општине Котор Варош прописано је да је у надлежности скупштине општине да доноси одлуке и друга општа акта.

**Б. РАЗЛОЗИ ЗА ДОНОШЕЊЕ**

 Разлози за доношење Одлуке су садржани у члану 6. Закона о гробљима и погребној дјелатности, којим је прописано да су локалне заједнице дужне донијети, нову, посебну одлуку о гробљима и погребној дјелатности.

Законом о комуналним дјелатностима који је донесен 2011. године дефинисано је између осталог да је комунална дјелатност од посебног јавног интереса и погребна дјелатност, те је чланом 42. прописано да ће се одредбе о погребној дјелатности примјењивати до доношења посебног закона којим ће детаљније бити уређена ова област.

Овакав став произашао је током расправе, када је истакнуто да се то може прихватити само као прелазно рјешење с обзиром на то да је преовладало мишљење да се изградња гробља и обављање погребне дјелатности мора уредити посебним законом, имајући у виду историјске, културне, вјерске, обичајне и друге традиције које се тичу нашег подручја, али и због чињенице да се овој области коначно мора посветити дужна пажња и увести ред. Ту се прије свега мисли на оне који управљају гробљима (јавна предузећа, вјерске заједнице или удружења грађана), али и на физичка лица која располажу са гробним мјестима и гробницама и која то често врше самовољно и без достојанства, на начин којим вријеђају устаљене односе и дужно поштовање према сахрањеним лицима, или игноришу минимална правила понашања која покушавају наметнути управе гробља.

 Чињеница је да садашње одредбе Закона о комуналним дјелатностима нису довољне да би се на правилним принципима у потпуности уредила ова дјелатност будући да су њима дата само основна начела, а тежиште је пребачено на локалне заједнице које својим одлукама о погребној дјелатности треба детаљније да уреде изградњу гробља и обављање погребне дјелатности, чиме се оставља могућност различитог приступа овом питању од једне до друге локалне заједнице, што се у пракси показало углавном као лоше рјешење.

 Као и у другим областима и у овој области је неопходно извршити усаглашавање са прописима који су у међувремену ступили на снагу и који на други начин уређују поједина питања. Ту се прије свега мисли на власничка права и реформе и трансформације које су извршене када је у питању земљишна политика. Због тога је код гробаља којима су управљала јавна предузећа неопходно обезбиједити да се ранија права коришћења гробних мјеста трансформишу у право својине како то већ постоји код вјерских гробаља, али на начин и под условима предвиђеним овим законом, те да се омогући располагање, водећи рачуна о јавном, односно општем интересу.

Због тога се приступило изради Закона о гробљима и погребној дјелатности који ће заједно са подзаконским актима, чије доношење је предвиђено његовим одредбама, у потпуности уредити и реформисати ову област у погледу јасног дефинисања гробља, начина планирања, дефинисања објеката и садржаја гробља и њихов облик и димензије, изградње и управљања гробљима, коришћење гробља и начина стицања права над гробним мјестима, одржавање гробља, те казнене и прелазне одредбе. Такође, неопходно је прописати нове и савремене методе приликом обављања погребне дјелатности, те прије свега обезбиједити рационално и намјенско коришћење простора и заштиту животне средине. Због тога је неопходно створити законске услове да би се спријечило проширење постојећих гробаља у употреби која су лоцирана у ужим градским подручјима или насељеним мјестима, те да се омогући затварање и измјештање гробља у којима се више не врши сахрањивање, када за то буду испуњени ислови који ће бити уређени одредбама овог закона и прописима донесеним на основу њега.

 **ОБРАЂИВАЧ : ПРЕДЛАГАЧ:**

Одјељење за просторно уређење и Начелник Општине

 стамбено комуналне послове